
Podrška radniclma ПАТ-а! 

Čak i ako budu uhapšeni ili pokleknu pod medijskim 
pritiskom, vrlo je moguće da će okolnosti u budućnosti 
primorati radnike da opet pribegnu sabotaži kao jedi- 
noj metodi borbe koja im je preostala. 


U noći između petka i subote (24. 
i 25. maja 2013) u kragujevačkoj 
fabrici automobila FIAT oštećen 
je 31 novi automobil marke 
FLA.T 500L. Vozila su izgrebana 
oštrim predmetom i na njima su 
ispisane protestne poruke protiv 
vlasnika fabrike i šefa smene. 
Oštećeni automobili sada moraju 
na remont, a šteta se nezvanično 
procenjuje na nekoliko hiljada 
evra. 

Ova sabotaža je po svemu 
sudeći delo grupe nezadovoljnih 
radnika, najverovatnije zbog su- 
koba radnika sa šefom smene u 
kojoj se incident dogodio, malih 
plata i zato što radnicima nije bi- 
lo dozvoljeno da koriste pauzu. 
Sprska policija i FIAT-ove interne 
strukture pokušavaju da otkriju 
identitet ljudi koji stoje iza ove 
akcije, ali im to za sada nije pošlo 
za rukom. Paralelno se odvija i 
medijski linč nad nepoznatim sa- 
boterima koji je počeo čim je ova 
informacija dospela u javnost. 

Ovoj hajci pridružio se i Zoran 
Marković, predsednik Samo- 
stalnog sindikata u FIAT-u, iz- 
javivši: „Ovako nešto nije smelo 
da se desi. Sindikat će učestvovati 
u svemu, a jedino što znam je da 
nećemo dopustiti grupnu krivicu, 
mora da se nađe krivac ili krivci 
i kazne samo oni, ne svi iz te 


smene. 

Sindikati u FIAT-u ne pro- 
puštaju priliku da svako radničko 
nezadovoljstvo brže-bolje pretvo- 
re u dogovore sa poslovodstvom, 
u kojima se po pravilu dobije vrlo 
malo ili nimalo. Specifičnost ove 
situacije, budući da je reč o sabota- 
ži i nepoznatim počiniocima, is- 
ključila je mogućnost pregovora 
i dogovora, te naterala sindikalne 
birokrate da pokažu svoje lice. 

Fabrika automobila FIAT u 
Kragujevcu važi za „zabranjeni 
grad“, odakle izlazi veoma malo 
ili nimalo informacija o de- 
šavanjima u njenom krugu. Već 
nekoliko godina, bez obzira na 
smenu vlasti, Vlada pokušava 
da dolazak FIAT-a u Kragujevac 
predstavi kao važan korak ka 
preporodu srpske ekonomije. 
Zbog toga mediji ne objavljuju 
čak ni ono malo informacija koje 
procure iz fabrike, poput one 
da su radnici prinuđeni da nose 
pelene tokom radnog vremena jer 
ne mogu da napuste proizvodnu 
traku i odu u toalet. U Kragujevcu 
već duže vreme kruže priče o vrlo 
intenzivnoj eksploataciji i brojnim 
kršenjima osnovnih ljudskih i 
radničkih prava zaposlenih u 
proizvodnji FLAT-a. 

Potpuno je očigledno da je ova 
sabotaža posledica loših radnih 


uslova, saradnje sindikata i 
menadžmenta na štetu rad- 
nika, represije i nemogućnosti 
javnog samostalnog radničkog 
organizovanja. Ne znamo da li 
je ovo prva sabotaža ili je bilo 
i prethodnih za koje se nije 
čulo izvan zidova FIAT-ovog 
zabranjenog grada, ali verova- 
tno nije poslednja jer, čak i ako 
budu uhapšeni ili pokleknu 
pod medijskim pritiskom, vrlo 
je moguće da će okolnosti u 
budućnosti primorati radnike 
da opet pribegnu sabotaži kao 
jedinoj metodi borbe koja im 
je preostala. Takođe, ovo nije 
prva sabotaža u FIAT-ovim 
fabrikama. Naime, pre dve go- 
dine je u Poljskoj fabrici FIAT na 
sličan način oštećen veliki broj 
vozila od strane nezadovoljnih 
radnika. 

Anarhosindikalistička inicija- 
tiva pruža potpunu podršku 
radnicama uključenim u sa- 
botaže, koji su sada izloženi 
linču buržoaskih medija, i pozi- 
va na stvaranje širokog fronta za 
njihovu javnu odbranu. 



“KOMUNIZMOM NAZIVAMO STVARNI POKRET KOJI UKIDA I PREVAZILAZI SADAŠNJE STANJE.” (K. Marks) 








Preporučujemo film 


ZAGREBIDUBUE 

Ml smo njihova krlza 

- za transnacionalnu borbu 
protiv kapitalizma i represije! 

(Zajednička izjava učesnika Balkanskog anarhističkog 

sajma knjiga) 



Mi,učesniciBalkanskoganarhističkog 
sajma knjiga u Ljubljani, izlazimo 
danas na ulice da bismo iskazali svo- 
je zajedničko odbijanje kapitalizma 
i represije. Mi smo međunarodna 
zajednica anarhista i antiautoritara- 
ca, uključenih u borbe protiv režima 
kapitalističke eksploatacije, mera 
štednje, narastanja nacionalizma i 
fašizma i državne represije. 

Globalna kriza kapitalizma je kom- 
pletno diskreditovala dogmu koja 
kaže da kapitalizam i liberalna 
demokratija mogu omogućiti 

naliste 
znali o 

...da Majkl Džordan od firme Nike 
godišnje zarađuje više od svih rad- 
nika njihovih fabrika u Maleziji za- 
jedno? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


blagostanje za sve. Kao anarhisti i 
antiautoritaci, odbijamo mere šte- 
dnje, koje vidimo kao put ka Evro- 
pi opšte bede. Takođe odbijamo 
nacionalistički populizam i fašizam 
kao odgovore na društvenu krizu koju 
stvaraju mere štednje. Jedino reše- 
nje za krizu je uništenje kapitalizma i 
države, i kontinuirano stvaranj e novih 
socijalnih odnosa, slobodnih od svih 
vidova eksploatacije i dominacije. Za 
novi svet u ljusci starog! 

U vreme krize i intenziviranih socijal- 
nih konflikata, državna represija postaje 
sve brutalnija dokse policija transformi- 
še sve više i više u paramilitarnu snagu, 
kao i obično služeći interesima politi- 
čkih i ekonomskih elita. Osnovna pra- 
va onih koji se opiru kapitalističkoj ek- 
sploataciji su permanentno napadana. 
Stojimo u solidamosti sa svim politi- 
čkim zatvorenicima i žrtvama represi- 
je. Najoštrije osuđujemo kriminalizaci- 
ju pobuna. Nema pravde, nema mira, 
jebeš policiju! 

Pozivamo sve koji su zainteresovani 
da uzmu učešća u zajedničkoj borbi: 
zgazimo kapitalizam dok je na 
kolenima! 

Opšti zbor učesnika Balkanskog 
anarhističkog sajma knjiga 2013. 

Ljubljana, 25. maj 2013. 


VtfitchHunt 12008) 

Pogledajte kako su 
u jednom okrugu 
u SAD tužilac, 
socijalni radnici 
i drugi državni 
službenici zarad 
sticanja političkih 
poena organizovali 
montirana suđenja 
za zlostavljanje dece 
u kojima su deseti- 
ne nevinih ljudi osuđene na hiljade go- 
dina zatvora. Zarobljeni u američkom 
pravnom sistemu i zatvorskom sistemu 
koji obuhvata preko dva miliona 
zatvorenika, zaboravljeni od svih, go- 
dinama su pokušavali da dokažu svoju 
nevinost... 



This Revolution 12005) 

Kamerman koji se 
nedavno vratio iz 
Iraka, poslat je da 
snima nerede to- 
kom Republikan- 
ske nacionalne 
konvencije krajem 
avgusta 2004. Dže- 
jk po svaku cenu 
želi da istina dopre 
do javnosti, pošto 
je TV mreža za koju radi cenzurisala 
njegove snimke iz Iraka, a snimke sa 
ulica Njujorka dala policiji da bi lakše 
identifikovali demonstrante. Ovaj film 
je istovremeno omaž filmu Medium 
Cool iz 1969, koji prikazuje brutalno 
policijsko nasilje na Demokratskoj 
nacionalnoj konvenciji u Čikagu, 
leta 1968. Zasnovano na istinitim 
događajima. 



Sneakers (1992) 



Redford, Sidney 
Poitier - Grupa 
stručnjaka za 

bezbednost 
honorarvno radi 
sitne bezbednjačke 
poslove, ali ovaj 
put... Kompleksan 
film sa prilično 
dobrim crnim 
humorom. 

Direktnu akciju možete nabaviti na sledeđm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Crveno-crna Ljubljana 


U Ljubljani je od petka 24. maja 
do nedelje 26. maja održan deseti 
Balkanski anarhistički sajam 
knjiga. Na sajmu su učestvovali 
izdavači i anarhističke grupe iz 
više od deset zemalja, sa preko 
stotinu učesnika iz inostranstva, 
a paralelno sa sajmom održano 
je skoro trideset drugih događaja 
- diskusija, radionica, sastanaka, 
prezentacija, izložbi, koncerata 
itd. Takođe, svakog dana su 
održavani i zborovi svih učesnika 
sajma na kojima su donošene sve 
bitne odluke za konkretne stvari 
na sajmu. Na zboru u subotu 25. 
maja odlučeno je da se te večeri 
organizuje protest solidarnosti 
sa političkim zatvorenicima, 
protiv političke represije i 
sudskih procesa koji se vode 
protiv učesnika slovenačkog 
ustanka iz februara ove godine. 
Kolona od preko dve stotine 
anarhista prošla je iste večeri 
centralnim ulicama Ljubljane 
skandirajući internacionalne 
slogane protiv kapitalizma, 
policije, fašizma i pozivajući 


na samoorganizovanje, borbu 
i revoluciju. Na ulicama je bilo 
vrlo malo policije, a građani su 
izlazili na prozore, uzvikivali 
slogane i pljeskali anarhistima. 
Prvi Balkanski anarhistički 
sajam knjiga takođe je održan 
u Ljubljani 2003, pre ravno 
deset godina, pa su se tokom 
ovogodišnjeg sajma često mogli 
čuti razgovori među onima koji 
su učestvovali na prvom sajmu. 
Ljudi su upoređivali veličinu, 
posećenostprvogidesetogsajma, 
prisećali se onih koji su tada bili 
aktivni u anarhističim pokretima 
u balkanskim zemljama i uticaja 
koji je prvi sajam izvršio na njih, 
razmatrali šta smo kao pokret u 
međuvremenu naučili i u kom 
pravcu se razvijamo. 

Sajam je zatvoren u nedelju 
uveče permijerom najnovijeg 
programa u izvedbi kabarea 
Subcommittee, koji je oduševio 
prisutne. Nadamo se da ćemo 
uskoro imati prilike da i u 
Beogradu pogledamo izvođenje 
ovog kabarea. 


Neki od događaja održanih 
tokom BASK-a: 
DISKUSIJA: Fašizam i kriza u 
Grčkoj 

RADIONICA: Anarhističke 
radio stanice i emitovanje radio 
programa 

IZLOŽBA: Ustanak u Sloveniji 
RADIONICA: Svetlozelena 
vs. tamnozelene, liberalna vs. 

radikalne ekologije 
KONCERT: ženski hor Kom- 
binat 

DISKUSIJA: Parlamentari- 
zam i levica na Balkanu: od 
Miloševića do Sirize 
DISKUSIJA: Kritički os- 
vrt na slovenački ustanak; 
Međunarodni balkanski skup o 
nacionalizmu 
DISKUSIJA: Federalno 
međunarodno anarhističko 
organizovanje 
GLAVNA DISKUSIJA: 
Anarhizam i društveni pokreti 
DISKUSIJA: Jedna kriza, 
mnoštvo otpora 
RADIONICA: Anarhističko 
izdavaštvo 


Najava novih otpuštanja u subotičkom „Severu” 


Finansijska direktorka au- 
strijskog ATB-a Čen In 
Džu izjavila je prilikom 
posete kineske delegacije 
privrednika i zvaničnika 
Subotici da se ,,ekonom- 
sko stanje u subotičkom 
‘Severu’ popravilo od kada 
je vlasništvo nad ATB-om 
preuzela kompanija iz Kine”, 
kao i to da je ,,cilj kompanije 
da postigne veći kvalitet i 
profit sa manje kadrova”, 
što je, kako tvrdi, ,,delom 
i urađeno sprovođenjem 


racionalizacije u ovim te- 
škim kriznim godinama”. 
Ovom izjavom se jasno 
potvrđuje da radnicima ,,Se- 
vera” prete novi otkazi. Pod- 
setimo na činjenicu da je u 
nekadašnjem subotičkom gi- 
gantu prilikom preuzimanja 
od strane austrijskog ATB-a 
radilo preko 2.500 radnika 
i kvalifikovanih stručnjaka, 
a da je od tog perioda 
brojnim malverzacijama i 
mahinacijama rukovodstva 
opljačkan, ova fabrika 


devastirana i svedena 
na radionicu s jedva 340 
zaposlenih. 

Rukovodstvo „Severa” 
nije odgovaralo na pitanja 
medija vezana za posetu 
kineske delegacije, navodeći 
kao izgovor da je direktor 
Bruner u Austriji, i da 
osim njega niko u fabrici 
ATB Sever nije ovlašćen 
da komentariše trenutno 
poslovanje i dosadašnju 
racionalizaciju i otpuštanja 
radnika. 






U Bernu u Švajcarskoj u subotu je došlo do 
žestokih sukoba demonstranata i policije. 
Uhapšeno je više od 60 ljudi, a 20 pripadni- 
ka policije je povređeno. Policija je upotrebila 
suzavac i vodene topove. Do sukoba je došlo 
prilikom ulične muzičke parade na kojoj 
se okupilo oko 10.000 ljudi. Na skupu pod 
sloganom „Plesom do slobode” mogle su se čuti 
brojne poruke protiv kapitalizma, neoliberalne 
ekonomije, potrošačkog mentaliteta i policijske 
brutalnosti. 

Ovo je več treća godina otkako se organizuje ova 
parada. Pre početka skupa policija je postavi- 
la barikade ispred zgrade parlamenta. Skup je 
počeo mirno, ali je kasnije tokom večeri došlo 
do žestokih sukoba. Dan nakon ovog događaja, 
organizatori, koji su paradu organizovali pre- 
ko društvenih mreža na internetu, u svom sa- 
opštenju su osudili ponašanje policije, ističući 
da je većina učesnika parade ovako reagovala u 
samoobrani pred policijskim nasiljem. 

Policija prebijala radnike fabrike 
„Najk’uKambodži 

27. maj. Najmanje 23 radnika je povređeno u 
Kambodži, kada je policija intervenisala šok 
palicama kako bi ugušila protest u fabrici koja 
proizvodi sportsku opremu za kompaniju „Najk”. 


Pod punom opremom za razbijanje demon- 
stracija, pripadnici policije su krenuli da 
potiskuju oko 3.000 demonstranata, među 
kojima bilo najviše ženskih radnika, kako bi 
otklonili blokadu puta pored fabrike u provinci- 
ji Kampong Speu, zapadno od Pnom Pena. 
„Policajac me je udario šok palicom u glavu. Da 
me ostali radnici nisu odvukli, bio bih mrtav”, 
rekao je Leng, 28-godišnji radnik, koji je se 
oporavlja u bolnici. 

Zbog jeftine radne snage u Kambodži se 
proizvodi velika količina odeće i obuće za po- 
trebe zapadnih brendiranih firmi, a štrajkovi 
zbog niskih plata i loših uslova rada su sve češći. 
Dvoje radnika je ovog meseca poginulo u fabrici 
za izradu „asiks” patika jer se na njih srušio 
deo skladišta. Serija smrtonosnih incidenata u 
fabrikama u Bangladešu, uključujući i nedavni 
kolaps fabrike tekstila u Savaru kada je izginulo 
više od 1.000 radnika, svedoči o kriminalno 
lošim uslovima rada i bezbednosti u azijskim 
fabrikama. 

Radnici u fabrikama „Najk” štrajkuju od 21. 
maja. Oni od ove kompanije, koja zapošljava vi- 
še od 5.000 ljudi, zahtevaju da im se minimalna 
mesečna zarada, koja iznosi 75 dolara, uveća 
za 14 dolara koliko im je potrebno za troškove 
prevoza, stanovanja i lečenja. 


Fašistička izjava izraelskog ministra 
ekonomije 

Izraelski ministar ekonomije Naftali Benet, koji je 
nedavno tražio da se u slučaju štrajka lučkih radni- 
ka angažuju vojne snage, u belešci na svojoj fejzbuk 
strani je obelodanio da pobunjene radnike zapravo 
želi da „istrebi”, a svoju izjavu je sakrio igrom reči 
koja je nosila jasnu alegorijsku poruku. „Mravi su 
postali nepodnošljivi. Došao sam kući i shvatio da 
nešto mora da se preduzme. Oni su u kuhinji, u 
dnevnoj sobi, u gostinskoj sobi. Razmileli su se po 
celoj kući, tako da sam pozvao istrebljivače.” Na 
hebrejskom, za mrave i luku koristi se ista reč - 
nemalim , a aluzija na radnike u izraelskim lukama 
i na njihove sindikate je vrlo precizna. Za samo ne- 
koliko sati ova Benetova poruka dobila je 11.000 
„lajkova”, a 700 korisnika ove mreže ju je podelilo. 

Benet je lučke radnike označio kao metu još to- 
kom predizborne kampanje, kada je pozvao na 
borbu protiv najjačih sindikata, a prošle nedelje 
je izjavio da je spremio nacrt plana pod nazivom 
„Šifra 1981”, kojim se predviđa slanje vojske u 
slučaju širenja divljeg štrajka, koji je počeo zbog 
namera vlade da gradi novu luku koja će biti u 
privatnom vlasništvu. Kao inspiracija za naziv 
Benetovog plana verovatno je poslužila godina 
kada je Ronald Regan sličnim metodama ugušio 
štrajk kontrolora leta. 



Centar za liberterske studije predstavlja: 

Imil Puže: Osnove 
sindikalizma, Sabotaža 

Ovi klasični revolucionarno-sindikalistički teksto- 
vi koji pružaju uvid u razvoj sindikalizma i danas 
su podjednako aktuelni kao i pre sto godina, po- 
kazujući da se suština kapitalističkog poretka nije 
izmenila, pa samim tim ni metode kojima se treba 
boriti protiv kapitalizma. 



MASOVNO DEPORTOVANJE INOSTRANIH RADNIKA KOJI 
SU POKRENULI ŠTRAJK NA GRADILIŠTU U DUBAIJU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 












































